### Beslutning

Godkendt.

### Sagsfremstilling

## Resume og sagens baggrund

I forbindelse med vandområdeplanerne har staten tidligere besluttet, at ejendomme i det åbne land skal have påbud om forbedret rensning af spildevandet, hvis spildevandet fra ejendommene ledes direkte til vandløb, grøfter eller dræn i de såkaldte vandoplande udpeget af staten - og vandområderne der modtager spildevandet ikke opfylder deres målsætning om god økologisk tilstand.

På Teknik- og Miljøudvalgets møde d. 3. april 2025 blev der, under punkt 7, bl.a. orienteret om opfølgningsarbejdet mht. forbedret spildevandsrensning af ejendomme i det åbne land. Der orienteres her, om de kommende anmeldelser.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Kalundborg kommune har i perioden 2012-2022 været i gang med denne indsats - og givet i alt 1.787 påbud. I de tilfælde hvor et påbud ikke efterkommes, er kommunen nødt til at overdrage sagen til politiet. Forinden vil der være en opfølgning, hvori det afdækkes om påbuddet er efterkommet men mangler færdigmelding, eller om der er søgt om tilladelse.

Generelt er påbuddene givet med lange frister for at give borgerne mulighed for at indrette sig efter dem.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Oversigt over påbud vedr. spildevandsrensning i det åbne land 2012-2022 | | | | | | | | | |
|  | 2012 | 2015 | 2016 | 2017 | 2019 | 2021\_del 1 | 2021\_del 2 | 2022 | I alt |
| Antal påbud givet | 90 | 297 | 135 | 174 | 220 | 352 | 292 | 227 | 1787 |
| Påbud efterkommet jf. færdigmeldinger\* | 53 |  |  |  | 163 | 63 | 35 |  |  |
| Tilladelse/færdigmelding mangler | 37 |  |  |  | 57 | 289 | 257 |  |  |
| Andel af påbud der er efterkommet (%) | 59 | 0 | 0 | 0 | 74 | 18 | 12 | 0 | 0 |
| \*Opgjort maj 2025 | | | | | | | | | |

Den første runde af politianmeldelser, omhandler de påbud der blev givet i 2019. Grunden til, at der ikke følges på først på påbuddene fra 2012, 2015, 2016 og 2017 først er, at disse pga. forældelse skal have nye påbud før der kan følges op.

## Økonomiske konsekvenser

Ingen.